text: Fanø har fået en kvinde i borgmesterstolen
  22 november 2017 kl. 12.38
  Det bliver Kristine Kaas Krog fra Fanø Lokalliste, som bliver Fanøs nye borgmester.
  
  Kristine Kaas Krog, nyvalgt borgmester, Fanø Lokalliste: "Vi er blandt andet gået til valg på en grønnere og mere bæredygtig udvikling af øen. Det gælder både for energi- og klimatilpasning, men også en grønnere og mere bæredygtig udvikling af turisme."
  Fanø har fået deres første kvindelige borgmester. Efter forhandlinger onsdag middag, ligger det fast, at det bliver Kristine Kaas Krog fra Fanø Lokalliste, der bliver ny borgmester på Fanø, det skriver JydskeVestkysten.
  Ved valget fik hun 263 personlige stemmer.
  42-årige Kristine Kaas Krog siger til TV SYD, at hun er fantastisk glad for at kunne sætte sig i borgmesterstolen, og glæder sig over, vælgerne har villet et generationsskifte: 
  - Vi er blandt andet gået til valg på en grønnere og mere bæredygtig udvikling af øen. Det gælder både for energi- og klimatilpasning, men også en grønnere og mere bæredygtig udvikling af turisme, og det glæder vi os til at komme i gang med at udvikle.
  Aftalen er ifølge indgået mellem Fanø Lokalliste, Det Konservative Folkeparti, SF og Alternativet, der tilsammen har seks mandater i det kommende byråd.
  SFs Karen Jeppesen får formandskabet for Børne- og Kulturudvalget. og Christian Lorenzen, Det Konservative
  Den afgående borgmester Erik Nørreby, Venstre, har siddet som Fanøs borgmester siden 2005.
  Ved valget tirsdag fik Erik Nørreby 307, og er dermed det mandat, som har fået flest personlige stemmer.
  